text:
                 sø- og handelsretten
                               kendelse
                         afsagt den 30. august 2018
sag bs-15581/2018-shr
baby dan a/s
(advokat ole møller jespersen)
mod
aerosleep nv
(advokat peter schradieck)
og
reirei ab
(advokat peter schradieck)
denne afgørelse er truffet af dommer peter juul agergaard.
sagens baggrund og parternes påstande
sagen drejer sig om håndhævelsen af en eneret til distribution i danmark af en
række babyprodukter i henhold til en indgået kontrakt med udløb den 28. maj
2018.
sagen blev anlagt den 24. januar 2018 ved retten i horsens.
                                              2
sagen blev ved kendelse af 4. maj 2018 henvist til sø- og handelsretten i medfør
af retsplejelovens § 412, stk. 1, jf. retsplejelovens § 225, stk. 2, nr. 1, jf. stk. 3.
der blev holdt forberedende retsmøde den 23. maj 2018, hvor det blev konstate-
ret, at der ikke var mulighed for at beramme og afgøre sagen inden den 28. maj
2018.
baby dan a/s fastholdt dog sagen.
baby dan a/s har nedlagt følgende påstande:
    1) aerosleep nv forbydes at distribuere og/eller markedsføre de i bilag
        1 anførte produkter i danmark frem til den 28. maj 2018.
    2) reirei ab forbydes at distribuere og/eller markedsføre de i bilag 1 anfør-
        te produkter i danmark frem til den 28. maj 2018.
aerosleep nv har principalt nedlagt påstand om afvisning, subsidiært at an-
modningen om forbud nægtes fremme og tertiært at anmodningen fremmes
mod sikkerhedsstillelse.
reirei ab har principalt nedlagt påstand om afvisning, subsidiært at anmod-
ningen om forbud nægtes fremme og tertiært at anmodningen fremmes mod
sikkerhedsstillelse.
spørgsmålet om afvisning af sagen er af retten blevet udskilt til skriftlig be-
handling på baggrund af parternes procedureindlæg.
kendelsen indeholder ikke en fuldstændig sagsfremstilling, jf. retsplejelovens §
218 b.
oplysningerne i sagen
af punkt 13 i den indgåede aftale ”distribution agreement” fremgår følgende:
” 13. governing law and jurisdiction
13.1 governing law
this agreement shall be governed by and interpreted in accordance with the laws of
belgium.
13.2 jurisdiction
                                               3
any dispute or claim arising out of or in connection with this agreement that appears
to be unsolvable by parties shall be finally settled by the commercial courts in gent”.
aftalen blev opsagt den 28. november 2017 med et varsel til den 28. maj 2018 i
henhold til punkt 10.2 i kontrakten.
parternes synspunkter
baby dan a/s har til støtte for, at der er værneting i sagen, anført, at eneret-
ten til at forhandle aerosleeps produkter i danmark har været helt central for
dem. de ville således ikke have indgået aftalen, hvis det var forudsat, at denne
eneret var umulig at håndhæve efter dansk ret ved dansk værneting. det frem-
går af den juridiske teori, at der ved fortolkning af værnetingsklausuler antages
at være en stærk formodning for, at disse klausuler ikke tager sigte på foreløbi-
ge/midlertidige retsmidler.
det skulle således være fremgået direkte af værnetingsklausulen i den indgåede
aftale, hvis der ikke skulle være værneting for en forbudssag i danmark.
baby dan a/s har herudover til støtte for, at sagen kan realitetsbehandles, an-
ført, at de fortsat har en retlig interesse i, at forbudssagen realitetsbehandles
trods det tidsmæssige aspekt, idet udfaldet har væsentlig betydning for deres
mulige førelse af en erstatningssag i belgien. grundet den uforholdsmæssige
lange sagsbehandlingstid hos retten i horsens står de nu overfor en risiko for
at blive mødt med indsigelser om passivitet og forkortede forældelsesfrister, så-
fremt forbudssagen ikke gennemføres. forbudssagen spiller således en central
rolle i deres behov for at kunne dokumentere 1) at de har reageret prompte på
modpartens misligholdelse og således ikke har udvist passivitet 2) at de har af-
brudt forældelsesfrister og 3) at sø- og handelsrettens vurdering af sagen na-
turligvis ligeledes vil have betydning for en belgisk domstols vurdering af sa-
gen.
de står således væsentlig bedre ved, at sagen realitetsbehandles, hvorfor der er
retlig interesse.
aerosleep nv og reirei ab har til støtte for påstanden om afvisning anført,
at der ikke er værneting for sagen i danmark. tvisten i sagen er undergivet en
værnetingsklausul, jf. distributionsaftalens punkt 13.2. sagen skal derfor afvi-
ses, da værnetingsklausuler efter forbudsreformen i 2013 også er bindende i re-
lation til sager om midlertidigt forbud og påbud, jf. retsplejelovens § 412, stk. 1,
1. pkt., jf. kapitel 22, jf. henholdsvis § 245 og 247, stk. 1, jf. bruxelles 1-forordnin-
gens artikel 25.
                                           4
herudover bestrides det, at baby dan har en retlig interesse i, at sagen realitets-
behandles. baby dan har ifølge sine egne påstande ikke en ret efter den 28. maj
2018, der kan danne grundlag for en undladelsespligt, jf. retsplejelovens § 413,
nr. 1. det er derfor vanskeligt at se, hvad der er at realitetsbehandle. sagen må
derfor afvises grundet manglende retlig interesse.
eftersom sagen er anlagt som en sag vedrørende midlertidigt forbud og påbud,
vil den aldrig kunne have betydning for baby dans mulige sagsførelse, uanset
om dette er i belgien, sådan som det gøres gældende af baby dan. det bestri-
des derfor, at sø- og handelsrettens afgørelse skulle have indflydelse på en bel-
gisk domstols vurdering af sagen.
det bestrides også, at forbudssagen er central for baby dans muligheder for at
dokumentere de forhold, som baby dan anfører. disse forhold må baby dan
kunne dokumentere uanset en materiel afgørelse af forbudssagen. om forbuds-
sagen så i øvrigt har haft indflydelse på spørgsmålet om forældelse og/eller pas-
sivitet er en anden sag. når der er tale om en sag vedrørende midlertidigt for-
bud og påbud, har baby dan hele tiden haft mulighed for at indlede en hoved-
sag ved den relevante ret, uanset om der verserer en sag om midlertidigt forbud
og påbud. det er derfor heller ikke relevant, om baby dan skulle stå over for en
risiko for at blive mødt med indsigelser.
rettens begrundelse og resultat
retten finder, at punkt 13.2 i den indgåede aftale ikke kan forstås som indehol-
dende et afkald på anvendelse af reglerne om midlertidigt forbud i henhold til
retsplejelovens kapitel 40. der er således ikke grundlag for at afvise sagen un-
der henvisning til, at der ikke er værneting i danmark.
retten bemærker, at en eventuel efterfølgende erstatningssag mellem parterne i
henhold til aftalens punkt 13.2 skal anlægges ved domstolen i gent, belgien og
afgøres efter belgisk ret.
den mellem parterne indgåede kontrakt blev opsagt med virkning fra den 28.
maj 2018. baby dans nedlagte påstande under denne sag vedrører et tidsbe-
grænset forbud mod at distribuere og/eller markedsføre bestemte produkter i
danmark frem til den 28. maj 2018 i henhold til den indgåede kontrakt.
på ovennævnte baggrund finder retten, at baby dan ikke længere har den for-
nødne retlige interesse i en prøvelse af, om betingelserne for midlertidigt for-
bud er opfyldt.
retten afviser derfor sagen.
                                          5
sagsomkostningerne er efter sagens værdi, udfald og forløb, herunder at sagen
er blevet behandlet på skriftligt grundlag, fastsat således, at baby dan a/s
skal betale 10.000 kr. til aerosleep nv og 10.000 kr. til reirei ab.
                                thi bestemmes:
sagen afvises.
baby dan a/s skal betale 10.000 kr. i sagsomkostninger til aerosleep nv
og 10.000 kr. i sagsomkostninger til reirei ab inden 14 dage.
sagsomkostningerne forrentes efter rentelovens § 8 a.
                                   vejledning
retten har truffet afgørelse i sagen.
hvis du er utilfreds med afgørelsen, kan du kære (klage over) afgørelsen til
landsretten. fristen for at kære er 4 uger fra afgørelsens dato. kære har ikke op-
sættende virkning. det betyder, at afgørelsen gælder, mens landsretten behand-
ler sagen.
du kan kære afgørelsen på minretssag.dk ved at trykke på knappen ”opret ap-
pel” og derefter vælge ”kære” og følge vejledningen der. du skal betale en rets-
afgift på 400 kr. for at kære afgørelsen.
den, der overtræder et forbud eller et påbud, kan straffes med bøde eller
fængsel indtil 4 måneder og kan dømmes til at betale erstatning.
et forbud/påbud skal følges op af et sagsanlæg fra den part, som har anmodet
om forbuddet/påbuddet. sagen skal anlægges inden 2 uger efter rettens afgørel-
se. hvis sagen ikke bliver anlagt, kan retten ophæve afgørelsen.
du kan få mere vejledning på domstol.dk.

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark


text:
                             højesterets dom
                          afsagt onsdag den 26. august 2015
sag 317/2013
(1. afdeling)
stormwear aps
(advokat claus barrett christiansen)
mod
yakkay a/s
(advokat christian l. bardenfleth)
i tidligere instans er afsagt dom af sø- og handelsretten den 17. december 2013.
i pådømmelsen har deltaget fem dommere: poul søgaard, niels grubbe, marianne højgaard
pedersen, hanne schmidt og lars apostoli.
påstande
parterne har gentaget deres påstande.
supplerende sagsfremstilling
højesteret har ved kendelse af 18. juni 2014 (ufr 2014.2863) afslået en anmodning om præ-
judiciel forelæggelse for eu-domstolen af spørgsmål vedrørende fortolkning af rådets for-
ordning (ef) 6/2002 af 12. december 2001 om ef-design (designforordningen).
for højesteret har stormwear fremlagt et fysisk eksemplar og yderligere billeder af bailen-
hjelmen samt en grafisk sammenligning af denne hjelm med cocoons-hjelmen og yakkay-
hjelmen. endvidere er flere af de hjelme, der er omtalt i sø- og handelsrettens dom, forevist
under hovedforhandlingen.
                                               - 2 -
retsgrundlaget
i rådets forordning (ef) nr. 6/2002 af 12. december 2001 om ef-design (designforordnin-
gen) er anført bl.a.:
      ”rådet for den europæiske union har –
      …
      ud fra følgende betragtninger:
      …
       (14) et designs individuelle karakter bør vurderes ud fra, om det helhedsindtryk, den
      informerede bruger får ved betragtning af designet, klart adskiller sig fra helhedsind-
      trykket af den allerede eksisterende formgivning, idet der tages hensyn til arten af det
      produkt, som designet finder anvendelse på eller indgår i, og navnlig hvilken industri-
      gren produktet tilhører, samt den grad af frihed, designeren har haft ved udviklingen af
      designet.
      …
      udstedt følgende forordning:
      …
      artikel 1
      ef-design
      1. et design, der opfylder de i denne forordning fastsatte betingelser, benævnes i det
      følgende ”ef-design”.
      2. et ef-design beskyttes:
      …
      b) som et ”registreret ef-design”, hvis det registreres i overensstemmelse med denne
      forordning.
      …
      artikel 3
      definitioner
      i denne forordning forstås ved:
      a) ”design”: et produkts eller en del af et produkts udseende, navnlig bestemt af de
          særlige træk ved selve produktets og/eller dets udsmyknings linjer, konturer, farver,
          form, tekstur og/eller materiale.
      b) ”produkt”: en industrielt eller håndværksmæssigt fremstillet artikel, herunder bl.a.
          dele, der er bestemt til at blive samlet til et sammensat produkt, samt emballage, ud-
          styr, grafiske symboler og typografiske skrifttyper, men ikke edb-programmer.
      c) ”sammensat produkt”: et produkt, der består af flere komponenter, som kan udskif-
          tes, således at produktet kan skilles ad og samles igen.
                                          - 3 -
 artikel 4
betingelser for beskyttelse
1. et design beskyttes af et ef-design, hvis designet er nyt og har individuel karakter.
2. et design, der finder anvendelse på eller indgår i et produkt, som udgør en kompo-
nent af et sammensat produkt, anses kun for at være nyt og have individuel karakter,
hvis:
a) komponenten efter at være blevet inkorporeret i det sammensatte produkt fortsat er
    synlig under normal brug af dette produkt, og
b) de synlige elementer af komponenten i sig selv opfylder kravene om nyhed og
    individuel karakter.
3. ved ”normal brug” i den i stk. 2, litra a) anvendte betydning forstås den endelige
brugers anvendelse, dog hverken vedligeholdelse eller reparation.
artikel 5
nyhedskravet
1. et design anses for nyt, hvis intet identisk design er blevet offentliggjort:
a) inden den dato, hvor det design, for hvilket der påberåbes beskyttelse, første gang er
    blevet offentliggjort, hvis det er et ikke-registreret ef-design
b) inden den dato, hvor ansøgningen om registrering af det design, for hvilket der
    påberåbes beskyttelse, er indgivet, eller, hvis der begæres prioritet, inden prioritets-
    dagen, hvis det er et registreret ef-design.
2. design anses for at være identiske, hvis deres karakteristiske træk kun adskiller sig
     fra hinanden på uvæsentlige punkter.
artikel 6
individuel karakter
1. et design anses for at have individuel karakter, hvis det helhedsindtryk, det giver den
informerede bruger, adskiller sig fra en sådan brugers helhedsindtryk af alle andre de-
sign, som er blevet offentliggjort:
a) inden den dato, hvor det design, for hvilket der påberåbes beskyttelse, første gang er
    blevet offentliggjort, hvis det er et ikke-registreret ef-design
b) inden den dato, hvor ansøgningen om registrering er indgivet, eller, hvis der begæ-
    res prioritet, inden prioritetsdagen, hvis det er et registreret ef-design.
2. ved vurderingen af et designs individuelle karakter tages der hensyn til den grad af
frihed, som designeren har haft ved udviklingen af designet.
…
                                                 - 4 -
      artikel 10
      beskyttelsens omfang
      1. beskyttelsen i henhold til et ef-design omfatter ethvert design, der ikke giver den in-
      formerede bruger et andet helhedsindtryk.
      2. ved vurderingen af beskyttelsens omfang tages der hensyn til den grad af frihed, som
      designeren har haft ved udviklingen af designet.
      …
      artikel 19
      de rettigheder, der er knyttet til et registreret ef-design
      1. registreringen som et ef-design giver indehaveren eneret til at bruge det pågældende
      design og til at forbyde tredjemand at bruge det uden indehaverens samtykke. ved brug
      af det pågældende design forstås navnlig fremstilling, udbud, markedsføring, indførsel,
      udførsel eller brug af et produkt, som designet indgår i eller finder anvendelse på, eller
      oplagring af et sådant produkt med de nævnte formål.
      …
      artikel 25
      ugyldighedsgrunde
      1. et ef-design kan kun erklæres ugyldigt,
      …
      b) hvis det ikke opfylder betingelserne i artikel 4 til 9
      …
      artikel 89
      sanktioner for designkrænkelse
      1. finder en ef-designdomstol i en sag om designkrænkelse, at sagsøgte har krænket,
      eller at der er risiko for, at sagsøgte vil krænke et ef-design, træffer den, medmindre
      særlige grunde taler imod noget sådant, følgende foranstaltninger:
      a) en afgørelse, der forbyder sagsøgte at fortsætte de handlinger, der har krænket eller
      vil kunne krænke ef-designet
      …
      d) afgørelse om andre sanktioner, der er egnede under de givne omstændigheder, og
      som har hjemmel i lovgivningen i den medlemsstat, hvor designkrænkelsen finder sted,
      eller der er risiko for, at den vil finde sted, herunder i medlemsstatens internationale
      privatret.
      2. ef-designdomstolen træffer i overensstemmelse med sin nationale lovgivning de for-
      anstaltninger, der har til formål at sikre overholdelse af afgørelser af den i stk. 1 om-
      handlede art.”
designlovens § 37 om krav på vederlag og erstatning mod den, som forsætligt eller uagtsomt
begår designindgreb, fik sin nuværende formulering ved lov nr. 1430 af 21. december 2005. i
                                                  - 5 -
lovforslagets bemærkninger til denne bestemmelse hedder det bl.a. (folketingstidende 2005-
06, tillæg a, lovforslag nr. l 48, s. 1392-1393):
       ”direktivet medfører ikke ændringer i relation til fastsættelsen af det rimelige vederlag.
       stk. 1, nr. 1 i forslaget giver mulighed for, at retten kan fastsætte et beløb, der som mi-
       nimum skal svare til størrelsen af det vederlag, som den krænkende part skulle have
       betalt, hvis der var givet tilladelse til at udnytte designet. vederlaget fastsættes således
       ud fra de samme kriterier som efter gældende ret om betaling af et rimeligt vederlag.
       i overensstemmelse med direktivet indeholder forslaget i stk. 2 en opregning af de krite-
       rier, der skal indgå i fastsættelsen af erstatningen. erstatningen skal i overensstemmelse
       med gældende erstatningsretlige principper fastsættes med udgangspunkt i det lidte tab.
       det er således ikke muligt at få erstatning uden at dokumentere eller sandsynliggøre et
       tab. ved beregningen af erstatningen skal retten tage hensyn til alle relevante kriterier,
       herunder den tabte fortjeneste og krænkerens uberettigede fortjeneste.
       muligheden for at tage hensyn til krænkerens uberettigede fortjeneste er nyt i forhold til
       gældende erstatningsretlige principper i dansk ret. det forekommer sandsynligt, at ret-
       tighedshavers tab langt fra altid vil være lig den fortjeneste, som krænkeren har opnået.
       det nye kriterium, der foreslås indført, kan således eventuelt bevirke, at rettighedshave-
       ren i visse tilfælde kan få en større erstatning end det lidte tab. dog kan det ikke for-
       ventes, at rettighedshaver får dækket både sit fulde tab samt krænkerens fortjeneste.
       retten får med bestemmelsen mulighed for at fastsætte den samlede erstatning ud fra
       skønsmæssige betragtninger, hvori krænkerens fortjeneste indgår som et element i be-
       regningen. muligheden for også at lægge vægt på krænkerens fortjeneste giver således
       retten adgang til en friere vurdering ved fastsættelsen af det lidte tab og dermed erstat-
       ningens størrelse. kriteriet om krænkerens uberettigede fortjeneste kan blandt andet
       tænkes anvendt i situationer, hvor en stor virksomhed har krænket et design, der inde-
       haves af en person med få økonomiske ressourcer. i sådanne tilfælde kan det være van-
       skeligt at fastsætte indehavers tabte fortjeneste og langt lettere at beregne krænkerens
       fortjeneste.
       det fremgår af forslagets ordlyd, at opregningen i stk. 2, der vedrører de aspekter, der
       kan indgå i beregningen af erstatningen, ikke er udtømmende. det vil sige, at retten har
       mulighed for at inddrage alle relevante aspekter, herunder den krænkede parts afsæt-
       ningstab, markedsforstyrrelse og interne tab, der ligeledes indgår som elementer ved
       fastsættelsen af erstatningen efter gældende ret.”
højesterets begrundelse og resultat
sagen angår i første række gyldigheden af yakkays registrerede ef-design af formen på en
hjelm. hvis det pågældende ef-design ikke erklæres ugyldigt, skal der tages stilling til, om
stormwear har krænket yakkays designret ved markedsføring og salg af sine cykelhjelme af
mærket cocoons. i givet fald skal der endvidere tages stilling til de økonomiske konsekvenser
mv. af en sådan krænkelse.
                                               - 6 -
gyldigheden af yakkays registrerede ef-design
yakkays registrerede ef-design omfatter ikke et sammensat produkt, men alene formen på en
hjelm. bailen-hjelmen, der er forevist under hovedforhandlingen, har en højere hvælving og
er ikke så flad og strømlinet fortil som yakkyas design. i modsætning til yakkays design er
bailen-hjelmens underkant heller ikke skåret lige over, men har et let svaj i nakken. herefter
og af de grunde, som sø- og handelsretten har anført, tiltræder højesteret, at yakkay-hjel-
mens design efter en informeret brugers helhedsindtryk adskiller sig fra formen på de tre
modholdte hjelme, som ubestridt har et ældre design.
hvad angår de øvrige modholdte hjelme er det ikke godtgjort, at deres design er ældre end
yakkays registrerede design. med denne bemærkning og i øvrigt af de grunde, som sø- og
handelsretten har anført, tiltræder højesteret, at disse design ikke er til hinder for yakkays
designret.
under hensyn til de begrænsninger af designerens frihed, som følger af formålet med en cy-
kelhjelm, herunder sikkerhedskrav, og af de grunde, som sø- og handelsretten har anført,
tiltræder højesteret, at yakkay-hjelmen ikke kan anses for en almindelig grundform for cy-
kelhjelme, og at der ikke er grundlag for at erklære yakkays registrerede ef-design ugyldigt
på grund af manglende individuel karakter, jf. designforordningens artikel 25, stk. 1, litra b,
jf. artikel 4 og 6.
krænkelse af yakkays registrerede design
højesteret finder, at cocoons-hjelmens skal har samme form som yakkays registrerede ef-
design og fremtræder som en kopi. herefter og af de grunde, som sø- og handelsretten har
anført, tiltræder højesteret, at heller ikke cocoons-hjelmen er et sammensat produkt, og at en
informeret bruger ikke får et andet helhedsindtryk af cocoons-hjelmens design end af yak-
kays beskyttede design. stormwears markedsføring og salg af cocoons-hjelmen har derfor
krænket yakkays registrerede ef-design, jf. designforordningens artikel 19, jf. artikel 10.
krænkelsens konsekvenser
som følge af krænkelsen af yakkays designrettigheder, der skete ved stormwears markedsfø-
ring og salg af cocoons-hjelmen via fakta-kæden, er der med rette nedlagt forbud mod pro-
                                               - 7 -
duktion, import, eksport, markedsføring og salg af denne hjelm, jf. designforordningens arti-
kel 89, jf. artikel 19.
af de grunde, som sø- og handelsretten har anført, tiltræder højesteret, at krænkelse af yak-
kays designret må tilregnes stormwear som forsætlig eller uagtsom. designlovens § 37 skal
derfor bringes i anvendelse.
efter ordlyden af og forarbejderne til designlovens § 37 kan den krænkede ikke få erstatning
uden at dokumentere eller sandsynliggøre et tab. ved beregningen af erstatningen skal retten
tage hensyn til alle relevante kriterier, herunder den tabte fortjeneste og krænkerens uberetti-
gede fortjeneste. den samlede erstatning kan fastsættes ud fra skønsmæssige betragtninger,
hvori krænkerens fortjeneste indgår som et element i beregningen. efter forarbejderne kan det
nye kriterium – krænkerens uberettigede fortjeneste – eventuelt bevirke, at rettighedshaveren i
visse tilfælde får en større erstatning end det lidte tab.
i 2011 solgte stormwear 3.900 cocoons-hjelme efter en landsdækkende kampagne gennem
fakta butikkerne. selv om yakkay ikke har dokumenteret sit tab i form af bevis for nedgang i
omsætning eller fortjeneste, herunder omfanget af substitution, finder højesteret, at yakkay
dog har sandsynliggjort, at selskabet har lidt et tab i form af afsætningstab eller markedsfor-
styrrelse som følge af stormwears designindgreb ved markedsføringen og salget af cocoons-
hjelmene. stormwear opnåede ved salget en fortjeneste på 136.500 kr. (35 kr. pr. stk.). her-
efter fastsætter højesteret skønsmæssigt erstatning for omsætningstab og markedsforstyrrelse
samt vederlag for udnyttelse af designet til 75.000 kr.
efter det anførte stadfæster højesteret dommen med den ændring, at stormwear til yakkay
skal betale 75.000 kr. med procesrente fra sagens anlæg den 3. oktober 2011.
sagsomkostninger
efter sagens udfald skal stormwear betale sagsomkostninger til yakkay. under hensyn til
sagens værdi, karakter og omfang fastsættes sagsomkostningerne til 182.800 kr, heraf 7.800
kr. til dækning af retsafgift og 175.000 kr. til dækning af udgiften til advokatbistand i for-
budssagen for sø- og handelsretten og østre landsret samt justifikationssagen i sø- og han-
                                             - 8 -
delsretten og højesteret, herunder også tvisten om præjudiciel forelæggelse af spørgsmål for
eu-domstolen.
                                    thi kendes for ret:
sø- og handelsrettens dom stadfæstes med den ændring, at stormwear aps til yakkay a/s
skal betale 75.000 kr. med procesrente fra den 3. oktober 2011.
i sagsomkostninger for sø- og handelsretten, østre landsret og højesteret skal stormwear
aps til yakkay a/s betale 182.800 kr.
de idømte beløb skal betales inden 14 dage efter denne højesteretsdoms afsigelse, og sags-
omkostningsbeløbet forrentes efter rentelovens § 8 a.


text:
 -
                                  udskrift
                                     af
                    sø- og handelsrettens dombog
                                 ──────────
den 31. maj 2000 har retten i sag
v-0020-99
friluftsland a/s
som mandatar for
the north face inc.
(advokat jan grønlund)
   mod
johnny beier
(advokat søren arentoft e.o.)
afsagt følgende
                                   d o m:
sagen angår ulovlig import af varemærkeforfalskede varer.
sagsfremstilling
                                                 - 2 -
den 25. januar 1999 rejste sagsøgte, johnny beier, der har fri proces under sagen, med sas til
beijing, kina. formålet med rejsen var at indkøbe nogle jakker. samme dag, som han ankom
til beijing, købte han 35 jakker, mærket the north face på et marked uden for beijing. han
rejste hjem og ankom til københavns lufthavn den 27. januar 1999, hvor told & skat,
toldcenter københavn, under en varekontrol tilbageholdt de 35 jakker i henhold til artikel 4 i
rådets forordning (ef) nr. 3295/94 af 22. december 1994 om foranstaltninger med henblik på
at forbyde overgang til fri omsætning, udførsel, genudførsel og henførsel under en
suspensionsprocedure af varemærkeforfalskede og piratkopierede varer (i det følgende:
forordningen), idet jakkerne formodedes at være piratkopierede produkter.
     the north face inc., u.s.a., er indehaver af varemærket the north face. friluftsland a/s
er i danmark agent og eneimportør af the north face-produkter og varetager va-
remærkerettighederne for the north face, inc. friluftsland a/s har derfor anlagt denne sag
som mandatar for the north face, inc. ved telefaxskrivelse af 11. februar 1999 orienterede
toldcentret sagsøgerens advokat om tilbageholdelsen af jakkerne. samme dag anmodede ad-
vokaten toldcentret om at suspendere frigivelsen af jakkerne, og ved skrivelse af 15. februar
1999 accepterede toldcentret advokatens anmodning i henhold til artikel 7, stk. 1, i
forordningen. sagsøgeren erlagde samtidig et ekspeditionsgebyr på 500 kr. til toldcentret, der
opbevarer jakkerne.
     parterne er enige om, at de 35 jakker er varemærkeforfalskede, idet jakkerne uden
sagsøgerens tilladelse er forsynet med varemærket the north face.
forklaringer
sagsøgte har forklaret, at han, der er født den 3. april 1970 og er langtidsledig, modtager
bistandshjælp på ca. 6.500 kr. pr. måned, hvori der trækkes 20 % til børnepenge. han
forsørger sin datter. han får ikke tilskud til sin husleje.
     han er medlem af en skiklub. klubben, der har til huse i et lejet lokale i polensgade 6,
københavn, er ikke en officiel klub. der kommer mellem 20 og 30 mænd i klubben. der
kommer vist også kvinder. medlemmerne tæller bl.a. bo jakobsen, rené bentzen, frank
weber, frank müller, robert tønnesen, bjarne jensen, laszlo tønnesen, karsten petersen, bo
johansen, andrej pionard, tommy christensen, rene chefte, johnny kristensen, søren han-
sen, michael friis, jimmi dal hansen og morten og jan romango. formålet med klubben er at
hygge. medlemmerne taler om skisport, viser billeder og ser film sammen. en gang om året
tager klubben på skiferie sammen. frank müller arrangerer turene. skiklubbens husleje er
3.800 kr. pr. måned. medlemmerne betaler ca. 100 kr. pr. måned til klubben.
                                                 - 3 -
     mange af klubbens medlemmer arbejder i sas i lufthavnen. han havde hørt fra dem, at
man kunne købe skijakker i kina, og de kunne skaffe billige flybilletter og hotelovernatninger.
han købte på den måde en flybillet med sas til beijing for 1145 kr. tur/retur, og betalte 250
kr. for en hotelovernatning. han rejste sammen med frank müller og brian duedam. yrsa, alias
johnny christensen, var også med i flyet, men rejste ikke for klubben.
     de indlogerede sig på et hotel straks efter, at de var landet i beijing kl. 7 eller 8 om
morgenen. de sad på hotelværelset ca. 1 time og ventede på, at markedspladsen åbnede,
hvorefter de tog derud. markedspladsen hedder silkemarkedet. han havde en gang før været i
beijing på silkemarkedet for at se, om det, som han havde hørt fra vennerne, var rigtigt. man
kan købe alt på dette marked. han købte de 35 jakker hos en forretning på markedet og
betalte 50 - 60 kr. pr. jakke. de købte to tasker på markedet til at transportere jakkerne i. jak-
kerne lå i nogle papkasser, da han købte dem. brian købte ikke jakker. de tog en taxa fra
markedet til hotellet, hvor de pakkede jakkerne ned i taskerne. de sov derefter indtil kl. 6 om
morgenen næste dag, hvor de fløj hjem. han checkede taskerne med jakkerne ind som bagage
i lufthavnen. frank müller havde ingen jakker med. de bar de to tasker gennem tolden i
kastrup lufthavn, hvor han blev stoppet, hvilket han ikke kunne for
stå. han vidste dog, at han havde indført for mere end de tilladte 1.300 kr.
     folk i klubben havde forudbestilt jakkerne hos ham, og de havde forud for rejsen betalt
ham ca. 300 - 400 kr. pr. jakke. beløbet skulle også dække transportudgifterne til de to flyture
til beijing og til taxakørsel. det er muligt, at der blev et overskud på 4.000 kr. overskuddet
blev givet til klubben. han har ikke haft nogen indtægt ved rejserne og har ikke haft noget
økonomisk udbytte. det blev lavet et budget for rejserne, men der blev ikke aflagt regnskab.
rené bentzen har forklaret, at han, der er invalidepensionist på grund af et dårligt knæ, kender
sagsøgte fra en form for skiklub i polensgade 6. der kommer ca. 50 - 100 mennesker i
klubben. formålet med klubben er at lave ting sammen. klubben har ingen love eller vedtæg-
ter. frank müller står for huslejen. medlemmernes fællesinteresser er ski, jetski og andet. der
kommer også andre mennesker end medlemmerne af klubben i lokalerne. han var sidste gang
på skiferie i marts 1999 i frankrig. det var ikke et klubarrangement.
     han spurgte sagsøgte, om han ville købe en jakke med til ham, da han hørte, at sagsøgte
skulle til kina. han sagde, at han skulle bruge en varm jakke, og at mærket ikke betød noget
for ham. han forventede, at de jakker, som sagsøgte købte, var ens, således at klubmedlem-
merne kunne tage sig ens ud på skipisterne. han betalte 400 kr. til sagsøgte, inden denne tog
af sted. ca. 20 andre i klubben ville købe jakker af sagsøgte. han har ikke set nogen
bestillingsliste. han har ikke fået de 400 kr. tilbage. en north face jakke koster ca. 2.000 kr. i
                                                   - 4 -
danmark.
frank müller har forklaret, at han, der er arbejdsløs, har kendt sagsøgte i tre år. de
interesserer sig begge for skisport. han kommer i den private klub i polensgade 6. han
afkræver medlemmerne 100 kr. pr. måned til dækning af klubbens husleje på 3.800 kr. han
aflægger ikke regnskab. alle indbetalingerne bliver lagt i en kasse.
     der har været planlagt en skirejse for klubben, hvortil de jakker, der blev købt i kina, skulle
have været brugt. de ville købe nogle ens skijakker. det ville se godt ud på pisterne.
     han var i kina med sagsøgte ca. en måned før den rejse, der endte med, at jakkerne blev
tilbageholdt i kastrup. formålet med den første rejse var at undersøge, om man kunne købe
billige skijakker derude, således som han havde fået fortalt. allerede inden den første rejse
havde han og sagsøgte fået 300 - 400 kr. i forudbetaling fra et antal klubmedlemmer og
lignende til køb af jakker. der var ca. 35 - 40 personer, der var interesserede i at købe jakker.
de så jakkerne på silkemarkedet på den første rejse, men købte ikke noget.
     de betalte 1.200 kr. for hver flybillet. han medbragte kun håndbagage til den anden rejse.
de købte jakkerne på markedet, og på hotellet pakkede de jakkerne ned i tasker, som de også
havde købt på markedet. de betalte ca. 50 - 60 kr. pr. jakke på markedet. de købte jakkerne i
størrelserne small, medium, large og x-large. han købte selv en jakke. han troede ikke, at de
havde gjort noget ulovligt, da de blev standset i tolden. alle udgifter, herunder til flybilletterne
for begge rejser, blev betalt af klubben. der blev et overskud på ca. 1.000 - 1.200 kr., der gik
til klubkassen.
     de billige flybilletter blev skaffet af brian, der arbejder i sas. johnny christensen, der også
arbejder i sas, var med i flyet, men rejste ikke sammen med dem.
robert tønnesen har forklaret, at han kender sagsøgte og frank müller. han mødes med dem i
klubben i polensgade og interesserer sig for skisport og jetski. nogle af vennerne fra klubben
har været på ferie sammen et par gange. det har mest været dagture til sverige. sidste år var
han i frankrig på ski, men turen havde ikke noget med klubben at gøre.
     på et tidspunkt blev han bekendt med, at nogen i klubben skulle til kina for at købe jakker.
han fik tilbudt at købe en jakke og betalte 400 kr. til frank. det var medlemmer af klubben,
der bestilte jakkerne. der blev talt om det i klubben. han ved ikke, hvilken jakke han købte.
der blev talt om, at der ville blive indkøbt ens jakker, således at medlemmerne ville se ens ud
på pisterne. han er nu arbejdsløs og ville ikke have haft råd til at købe en north face jakke i
danmark.
                                                - 5 -
brian dueholm har forklaret, at han er ansat hos sas som flymedarbejder. han deltog i turen
til kina med sagsøgte og frank müller. johnny christensen var også med. de rejste alle på
personaleflybilletter. han disponerer over 8 personalebilletter om året og kan tage 2 personer
med ad gangen.
     han fik flybilletterne et par dage inden afrejsen. formålet med rejsen var at købe varer på
markederne. han vidste, at johnny christensen skulle købe et par jakker. det var ikke
planlagt, hvor lang tid de skulle være væk, idet hjemrejsen ikke ligger fast med disse
flybilletter. han havde pakket, så han kunne være væk en uge. i beijing indlogerede de sig på
et hotel, der ikke var forudbestilt. derfra kørte de ud til et marked. han var ikke i egentligt
selskab med johnny christensen og frank müller, men de fulgtes ad i taxaer ud til markedet.
han købte børnetøj og skjorter til sig selv og enkelte dynejakker og skijakker af mærket north
face. dynejakkerne kostede 50 kr. stykket. skijakkerne kostede 60 - 70 kr. stykket. han
vidste ikke, at jakkerne var varemærkeforfalskede.
     han er ikke medlem af klubben i polensgade, men kommer der af og til. forrige år var han
på skiferie med klubben i østrig.
johnny christensen har forklaret, at han kender sagsøgte fra polensgade 6. han har været
medlem af skiklubben siden sommeren 1999. han betaler 100 kr. pr. måned til klubben. han
er ikke blevet tilbudt jakker i klubben, men han havde hørt via rygter, at der ville blive tilbudt
jakker i klubben.
     i november 1999 var han i kina sammen med sagsøgte. de rejste på fribilletter fra sas,
hvor han arbejder. de var der et par dage på ferie. han købte selv to jakker. i januar 1999
rejste han igen til kina med en kollega fra sas. han mødte tilfældigt sagsøgte og brian
dueholm på rejsen. han købte nogle jakker, som han betalte henholdsvis 90 kr. og 160 kr. for
pr. stk. han blev standset i tolden, og hans sag er afgjort med dom.
påstande
sagsøgeren har nedlagt følgende påstande:
1)    sagsøgte tilpligtes at anerkende, at han har krænket sagsøgerens rettigheder til
varemærket the north face ved at have importeret beklædningsgenstande forsynet med
mærket the north face til danmark, uden at dette mærke er påsat af sagsøgeren eller med
sagsøgerens samtykke.
                                                - 6 -
2)    sagsøgte tilpligtes at anerkende, at told & skat, toldcenter københavns meddelelse og
beslutning af 15. februar 1999 om suspension af frigivelse af 35 stk. the north face
beklædningsgenstande, er lovlig truffet, og at betingelserne for suspension af frigivelse af the
north face-produkterne i henhold til rådets forordning (ef) nr. 3295/94 af 22. december
1994, artikel 6, er opfyldt.
3)    sagsøgte tilpligtes til sagsøgeren at betale erstatning og vederlag for krænkelse af
sagsøgerens varemærkerettigheder, ansat til kr. 35.000,00, med tillæg af procesrente fra
sagens anlæg den 24. februar 1999, til betaling sker.
4)    sagsøgte tilpligtes at anerkende, at de importerede the north face-produkter
tilintetgøres på sagsøgtes vegne og for sagsøgtes regning.
5)    sagsøgte tilpligtes at afholde sagsøgerens udgifter til opnåelse og gennemførelse af
suspension af frigivelse af 35 stk. the north face-produkter, herunder udgifterne til
destruktion af beklædningsgenstandene, skønsmæssigt opgjort til kr. 1.000,00, hvoraf kr. 500
allerede er afholdt.
6)    sagsøgte tilpligtes i henhold til varemærkelovens § 42 at betale en bøde for forsætlig
krænkelse af sagsøgerens varemærkeret.
sagsøgte har påstået frifindelse.
anbringender
sagsøgerens advokat har gjort gældende, at det kan læg ges til grund, at de 35 jakker er
varemærkeforfalskede, at de er importeret fra et tredieland, og at de er indført af sagsøgte i
egenskab af rejsende i sin personlige bagage. herved udgør sagsøgtes import til danmark af
jakkerne en overtrædelse af varemærkelovens § 4, og betingelserne for at anvende
bestemmelserne i forordningen er til stede.
     det gøres gældende, at der ikke er tale om varer uden erhvervsmæssig karakter, der
indføres af rejsende i deres personlige bagage inden for de fastsatte grænser for indrømmelse
af toldfrihed, jf. artikel 10 i forordningen. såvel arten af jakkerne, der repræsenterer en vær-
dig pr. jakke i original stand på mellem 3.500 kr. - 4.000 kr., som mængden af jakkerne gør
det åbenbart, at der ikke er tale om varer uden erhvervsmæssig karakter.
                                                - 7 -
     formålet med købet af jakkerne, der ikke er bestemt til personligt brug og ikke er gaver til
familie, men derimod angives at være indkøbt til medlemmer af en såkaldt skiklub, taler
endvidere imod, at der skulle være tale om varer uden erhvervsmæssig brug. der henvises i
den forbindelse til det, der er anført om begrebet erhvervsmæssig brug i
toldfrihedsforordningen nr. 918/83 af 28. marts 1983 om en fællesskabsordning vedrørende
fritagelse for import- og eksportafgifter artikel 45, stk. 2, litra b, og i kommissionens
forordning (eøf) nr. 2454/93 af 2. juli 1993 bl.a. om indførelse af ef-toldkodeks artikel 1, nr.
6.
     told & skats suspension af frigivelsen af jakkerne er lovlig, jf. artikel 4, 6 og 7 i
forordningen og § 5 i lov nr. 1091 af 20. december 1995 om anvendelse af det europæiske
fællesskabs forordning om foranstaltninger med henblik på at forbyde overgang til fri omsæt-
ning, udførsel, genudførsel og henførsel under en suspensions- procedure af
varemærkeforfalskede og piratkopierede varer.
     sagsøgte skal straffes med en bøde i medfør af varemærkelovens § 42, idet sagsøgte
forsætligt har krænket sagsøgerens varemærkerettigheder. bøden bør fastsættes til 3.000 -
5.000 kr.
     sagsøgte må udrede et rimeligt vederlag for den uretmæssige udnyttelse af sagsøgerens
varemærke og betale erstatning for krænkelsen af sagsøgerens varemærkeret. krænkelsen
består i, at sagsøgte på meget generende vis har bidraget til at holde markederne i kina i
gang. sagsøgte har handlet forsætligt eller i alt fald uagtsomt, jf. varemærkelovens § 43, stk.
1. vederlaget og erstatning anslås til 35.000 kr., idet det gøres gældende, at den pris, som
disse jakker omsættes til, bl.a. på arbejdspladser, i hvert fald udgør 1.000 kr. pr. jakke.
     artikel 8 i forordningen og § 5 i bekendtgørelse nr. 1134 af 21. december 1995 om
anvendelsen af det europæiske fællesskabs forordning om foranstaltninger med henblik på at
forbyde overgang til fri omsætning, udførsel, genudførsel og henførsel under en suspensions-
pro- cedure af varemærkeforfalskede og piratkopierede varer giver adgang til at tilintetgøre de
varemærkeforfalskede varer uden udgift for statskassen. det gøres gældende, at sagsøgte er
forpligtet til at friholde sagsøgeren for de omkostninger, som sagsøgeren har pådraget sig ved
opnåelse og gennemførelse af told & skats suspension af frigivelsen af jakkerne og til
destruktion af disse. udgifterne kan skønsmæssigt opgøres til 1.000 kr., hvoraf sagsøgeren har
afholdt 500 kr.
sagsøgtes advokat har gjort gældende, at sagsøgte ikke har købt jakkerne til erhvervsmæssig
brug, og at han derfor hverken har overtrådt varemærkelovens § 4 eller bestemmelserne i
forordningen, jf. varemærkelovens § 4, stk. 3, og forordningens artikel 10. sagsøgte har ikke
                                                    - 8 -
villet lade de købte jakker overgå til fri omsætning, udføre eller genudføre dem, og der er ingen
erhvervsmæssige foranstaltninger knyttet til handlingen. sagsøgte har indført jakkerne som
personlig bagage.
     sagsøgte har ikke indsigelser over for sagsøgerens påstand 2.
     sagsøgte har hverken handlet forsætligt eller uagtsomt, og der kan højst blive tale om at
tilkende vederlag og erstatning efter varemærkelovens § 43, stk. 2. sagsøgeren har i øvrigt
ikke dokumenteret at have lidt noget tab. sagsøgte ville ikke have købt jakkerne i danmark.
sø- og handelsrettens afgørelse:
efter sagsøgtes og vidnernes forklaringer lægger retten til grund, at sagsøgte blev standset i
tolden i københavns lufthavn på vej hjem fra kina, hvor han på et marked uden for beijing
havde købt 35 varemærkeforfalskede jakker. det lægges endvidere til grund, at sagsøgte hav-
de medbragt penge til køb af jakkerne, og at han havde modtaget forudbetalinger fra et
nogenlunde tilsvarende antal personer på de pågældende jakker fra personer med tilknytning
til den såkaldte skiklub i polensgade 6 i københavn.
     sagsøgte rejste til kina på en særligt billig flybillet, som han havde skaffet sig via en
bekendt, der er ansat i sas, og til en særligt favorabel hotelpris.
     retten finder, at sagsøgte ved under disse omstændigheder at have indført 35 jakker, som
efter hans egen forklaring var indkøbt for 50 - 60 kr. pr. stk., erhvervsmæssigt har indført de
pågældende varemærkeforfalskede varer, der ikke findes omfattet af undtagelsen i artikel 10 i
forordningen. sagsøgerens påstande 1 - 2 og 4 - 5 tages derfor til følge, jf. forordningens arti-
kel 2, jf. artikel 1, stk. 1, litra a), artikel 4, 6, 7 og 8, samt § 5, stk. 1, i lov nr. 1091 af 20.
december 1995 om anvendelse af det europæiske fællesskabers forordning om for-
anstaltninger med henblik på at forbyde overgang til fri omsætning, udførsel, genudførsel og
henførsel under en suspensionsprocedure af varemærkeforfalskede og piratkopierede varer,
sammenholdt med § 5 i bekendtgørelse nr. 1134 af 21. december 1995 om anvendelsen af det
europæiske fællesskabs forordning om foranstaltninger med henblik på at forbyde overgang til
fri omsætning, udførsel, genudførsel og henførsel under en suspensionsprocedure af vare-
mærkeforfalskede og piratkopierede varer, jf. § 6 i den nævnte lov nr. 1091 af 20. december
1995, samt varemærkelovens § 4, stk. 1, jf. § 4, stk. 3, nr. 3.
     idet de 35 jakker ubestridt er varemærkeforfalskede, og idet retten anser det for bevist, at
sagsøgte havde forsæt hertil, findes sagsøgte ved at have indført disse at have krænket
sagsøgerens varemærkeret, jf. varemærkelovens § 42, stk. 1, 1. pkt. særlig bemærkes, at
retten ikke finder noget grundlag for at antage, at sagsøgte skulle have svævet i nogen
                                               - 9 -
retsvildfarelse som om handlet i straffelovens § 84, stk. 1, nr. 3. straffen fastsættes til en bøde
på 5.000 kr. med en forvandlings- straf af hæfte i 8 dage.
    navnlig under hensyn til antallet af indførte jakker tilkendes der i henhold til
varemærkelovens § 43, stk. 1, et samlet beløb i vederlag og erstatning på 35.000 kr.
                        thi kendes for ret:
sagsøgte, johnny beier, straffes med bøde på 5.000 kr. forvandlingsstraffen er hæfte i 8 dage.
sagsøgte skal til sagsøgeren, friluftsland a/s som mandatar for the north face inc., betale
35.000 kr. med tillæg af procesrente fra den 24. februar 1999, til betaling sker.
sagsøgte skal anerkende, at han har krænket sagsøgerens rettigheder til varemærket the
north face ved at have importeret beklædningsgenstande forsynet med mærket the north
face til danmark, uden at dette mærke er påsat af sagsøgeren eller med sagsøgerens
samtykke.
sagsøgte skal anerkende, at told & skat, toldcenter københavns meddelelse og beslutning af
15. februar 1999 om suspension af frigivelse af 35 stk. the north face be-
klædningsgenstande er lovlig truffet, og at betingelserne for suspension af frigivelse af the
north face-produkterne i henhold til rådets forordning (ef) nr. 3295/94 af 22. december
1994, artikel 6, er opfyldt.
sagsøgte skal anerkende, at de importerede the north face-produkter tilintetgøres på
sagsøgtes vegne og for sagsøgtes regning.
sagsøgte skal afholde sagsøgerens udgifter til opnåelse og gennemførelse af suspension af
frigivelse af 35 stk. the north face-produkter, herunder udgifterne til destruktion af
beklædningsgenstandene.
statskassen skal til sagsøgeren betale 8.400 kr. i sagsomkostninger.
det idømte skal udredes inden 14 dage efter denne doms afsigelse.
                                    - 10 -
søren jensen elmer.          allan suhrke
                           (sign.)
               udskriftens rigtighed bekræftes
             p. j. v. sø- og handelsretten, den


text:
                             højesterets dom
                           afsagt onsdag den 30. maj 2012
sag 113/2010
(1. afdeling)
bestseller a/s
(advokat claus barrett christiansen)
mod
new balance athletic shoe, inc.
(advokat hanne weywardt)
i tidligere instans er afsagt dom af sø- og handelsretten den 15. april 2010.
i pådømmelsen har deltaget fem dommere: lene pagter kristensen, marianne højgaard
pedersen, jens peter christensen, michael rekling og jan schans christensen.
påstande
appellanten, bestseller a/s, har påstået frifindelse.
indstævnte, new balance athletic shoe, inc., har påstået stadfæstelse, dog således at best-
seller a/s skal betale 3.000.000 kr. med procesrenter fra sagens anlæg, subsidiært at sø- og
handelsrettens dom stadfæstes i sin helhed.
supplerende sagsfremstilling
for højesteret er der fremlagt skønserklæring afgivet den 28. marts 2012 af formand for
dansk skohandlerforening jørgen krebs. skønserklæringen indeholder oplysninger om gene-
relle pris- og afsætningsforhold i skobranchen.
forklaringer
til brug for højesteret er der afgivet forklaring af jan guldbæk og supplerende forklaringer af
henrik brund og richard watts.
                                               - 2 -
jan guldbæk har forklaret, at han er salgsdirektør hos sanita footwear, som er beliggende i
herning. firmaet har 450 ansatte og 16 brands i porteføljen.
han har tidligere været ansat hos active sportswear, hvor han var salgschef for new balance
i perioden 1999-2008.
han hørte første gang om pf flyers i juni 2002 på en salgskonference i boston, hvor new
balance introducerede pf flyers og sagde, at de ville påbegynde introduktionen på det ame-
rikanske marked og herefter introducere via datterselskaber og efterfølgende på distributør-
markeder. der var ingen tidsplan, men der var en strategi for at bygge mærket op. man ville
være bedst, ikke nødvendigvis størst.
første gang han blev præsenteret for de forskellige modeller var i 2004 på et salgsmøde. han
så grounder lo og grounder hi og number 5, som var grundstenene på det tidspunkt. active
sportswear begyndte med det samme, de bestilte prøver og fik varerne hjem. de begyndte i
det små med at besøge nøglekunder på både new balance life style og pf flyers. de havde
en filosofi om at bygge mærket op samtidig med, at new balance skulle bygges op. på det
tidspunkt solgte de ikke rigtig noget på new balance lifestyle. på pf flyers var det de klassi-
ske modeller, dvs. number 5, grounder hi og grounder lo, som de fremviste. det skete i
foråret 2005.
for så vidt angår fortjeneste er der forskel på, om man vil være et volumen-brand eller top
fashion-brand. deres huskeregel er, at man tager kostprisen på varen og ganger med faktor 5,
hvorved man får den vejledende udsalgspris. denne regel bruger sanita, og den brugte man
også i active sportswear. grunden til, at de bruger en faktor 5, er, at der er omkostninger til
lønninger til designere, udviklingsomkostninger og intern og ekstern avance. på alternative
produkter oplever de, at der ganges med faktor 2 i stedet for, fordi der ikke er de fordyrende
omkostninger og led. fortjenesten vil her typisk være 50 %.
der er forskelle afhængig af, om der er tale om mærkevarer eller sourcing. hvis der er tale om
et sourcingbrand fra kina, har de ikke eneret på moulds. som et tænkt eksempel kan der f.eks.
være en situation, hvor de køber sko i kina, og hvor fabrikken har rettigheder til skoen, som
                                              - 3 -
kan købes af alle. disse sko kan de eksempelvis herefter se i et supermarked eller lignende til
en pris af f.eks. 149 kr. hvis supermarkedet har købt varerne til samme pris, som de har, vil
fortjenesten være 50 %. vareprisen afhænger dog af samhandelsforholdet og den mængde,
der købes.
der er ikke andre, der har en mould, som svarer 100 % til number 5’s, men der er måske
nogle, der svarer 98 % hertil. ved sammenligning med jack & jones-modellen kan man se, at
der her er lavet strukturændringer, og moulden svarer ikke 100 % til number 5. det kan han
se af skoen, og da skoen landede i butikkerne, stak de foden i skoen, og den sad som en pf
flyers-sko.
han ved ikke, om bestsellers fortjeneste er 50 %, men han føler sig sikker på det ud fra de
oplysninger, han havde om active sportswears kostpriser mv. på det tidspunkt. for 6 år siden
vidste han nøjagtig, hvad de gav for varerne, men han husker ikke tallene præcist i dag. han
kunne regne ud, at bestseller havde en høj avance, men han har ikke set deres bøger, så han
kan ikke sige det med sikkerhed, men efter hans opfattelse var bestsellers fortjeneste mini-
mum 50 %.
new balance sælger typisk til distributører med 25 % avance. på nogle produkter er avancen
lidt lavere og på andre produkter lidt højere. nogle leverandører i kina har måske mellem 100
og 4.000 styles (f.eks. 700 modeller i forskellige farvekombinationer). han ved ikke, hvor
mange skoproducenter der er.
henrik brund har supplerende forklaret, at han de sidste 20 år har arbejdet med strategi og
økonomi. han har et agentur, som han har haft i 4-5 år, som sælger new balance, pf flyers
og andre mærkevarer. han har også en butik, som han har haft i 7 år. han er i butiks- og di-
stributørkredse kendt som en skonørd eller ekspert med fokus på produktionsmetoder og hi-
storie.
hans agentur arbejder kun med langsigtede strategier, da deres produkter hører til i den dyrere
ende, og da der er tale om gode produkter med en god historie. deres strategi er en pull-stra-
tegi, modsat en push-strategi, hvor billigere mærker presser en vare ud i mange butikker på
kort tid, som så sælger godt i en periode, hvorefter der introduceres et nyt produkt. den lang-
                                               - 4 -
sigtede strategi går ud på, at man forsøger at introducere et mærke og så tjene godt i en læn-
gere periode, gerne for evigt, hvis det er muligt. ved en langsigtet strategi kan det tage 2-4 år,
før de tjener penge på deres produkter, og det tager som regel minimum 2-3 år.
han fik kendskab til pf flyers i 2004, hvor han fandt grounder hi i hvid kanvas i en ny snea-
kersbutik i berlin i forbindelse med, at han skulle besøge messen ”bread and butter”, hvor
skoen også var. han dyrkede historien, som var forholdsvis ukendt for ham på det tidspunkt,
og han har dyrket modellen meget efterfølgende. grounder hi, der er en gammel baseballsko
fra 1949, var unik i forhold til andre modeller. han så den også et halvt år senere, hvor han
besøgte richard watts for at få agenturet, og grounder hi startede så at sige deres agentur.
målet var, at de i løbet af en årrække på 5 år skulle nå op på at sælge 10.000 par pr. sæson,
dvs. pr. halvår, i danmark. de tjener ca. 40 kr. i snit, så målet var altså en fortjeneste på
400.000 kr. det var et realistisk og opnåeligt mål for en nystartet butik. man sælger ikke
10.000 par sko den første sæson, men starter langsomt. man starter typisk med at sælge måske
500-1.000 par pr. sæson, herefter stiger tallet måske til 1.200-2.000 par den næste sæson, og
lige pludselig slår produktet an, og så stiger salget for alvor. de havde forventet at sælge 500
par den første sæson. han mener, at de solgte 1.500 par pr. sæson, men han kan ikke huske,
om det var i 2006, 2007 eller 2008.
de gik straks i gang, da de fik godkendt deres underagentur. hans kompagnon, frederik, har
et kommunikationsbureau og har mange kontakter til mediebranchen og til kendisser, hvilket
er vigtigt, når man skal introducere et mærke. de kontaktede nøglepersoner for at høre, hvad
de skulle sætte fokus på, og alle var enige om, at der skulle være fokus på grounder hi i hvid
kanvas og dark navy i læder med rød sål. med de to sko i fokus skulle pf flyers introduce-
res, og der blev lavet en nøje pr- og salgsstrategi.
den typiske introduktion går ud på, at man udvælger high-end butikker, f.eks. storm, wood
wood og norse, og introducerer skoene her, samtidig med at man forsøger at få artikler og
product placement i blade, f.eks. euroman. den første artikel om grounder hi kom i 2005
eller 2006. skoen placeres endvidere hos udvalgte personer, f.eks. stylister, indkøbere eller
andre agenter.
                                               - 5 -
da de overtog agenturet og havde strategien på plads, var der pf flyers sko få steder i dan-
mark. han tror, at den tidligere agent nåede at presse produktet ud til 10-15 butikker, men det
var de forkerte typer af butikker, og agenten foretog ikke opfølgning gennem blade og beskri-
velser.
han havde stor fokus på grounder og havde mange ambassadører ude, der eksponerede skoen
og holdt øje med eksponeringen. grounder havde god eksponering og var synlig og solgte
godt i hans egen butik. i den første sæson solgte han grounder hi-modellen i blå læder 3-4
gange bedre end andre sko. grounder hi i andre udgaver solgte mere jævnt. number 5 havde
han en enkelt eller to sæsoner, så satte han fokus på andre sko. andre butikker solgte denne
model rigtig godt.
grounder hi solgte rigtig godt. når han siger, at noget sælger rigtig godt, skal det holdes op
imod, hvad han normalt sælger, og man skal tænke på, at hans butik ligger på en sidegade til
østerbrogade og ikke på strøget. normalt sælger han pr. halvår 10-15 par af en sko i en be-
stemt farve, og til sammenligning solgte han over to sæsoner 40-50 par grounder hi i mørke-
blå. det lyder muligvis ikke af meget isoleret set og sammenlignet med, at butikkerne på
strøget kan sælge ca. 4.500 par chuck taylor-sko fra converse, men i hans optik var hans
salg af pf flyers fantastisk, og målet på 10.000 par sko pr. sæson var meget opnåeligt.
da han startede, hørte han i 2006 og 2007 fra den europæiske pf flyvers chef, michael
schultz, at størstedelen af pf flyers salget i europa relaterede sig til number 5. han har set
tallene fra et opfølgende strategioplæg fra pf flyers og mener at kunne huske, at 7 ud af 10
pf flyers sko, der blev solgt, var number 5. han kan ikke være helt sikker på tallene, men det
ligger fast, at number 5 var den mest solgte model i europa. number 5 var blevet reintrodu-
ceret i 2003. number 5 solgte altså rigtig godt i europa, men ikke i danmark, hvor der ikke
var sat fokus på modellen, men de solgte den, og den var en del af sortimentet. en butik solgte
rigtig godt i forhold andre modeller, og han solgte den også i sin egen butik. at number 5
overlevede bestsellers salg, skyldes, at de nåede at bremse salget. at der er solgt flere num-
ber 5 i frankrig efterfølgende i 2008, hænger netop sammen med den langsigtede strategi.
jack & jones lavede en tro kopi af grounder hi i 2005-2006, da han var ved at starte. han
blev kontaktet af en af sine leverandører, en sælger fra lee ved navn mads, som han havde
                                              - 6 -
givet et par grounder hi. han havde placeret skoen hos mads, da mads er en vigtig agent,
som kommer hos 200 indkøbere og kan fortælle om pf flyers, som derved rammer flere bu-
tikker. han kan ikke huske, om det var bladet reportage, men mads havde i hvert fald mod-
taget en husstandsomdelt jack & jones-avis hjemme i helsingør, og mads spurgte nu, hvad
det var for en jack & jones sko, han havde givet ham. for mads var pf flyers modellen også
en ny sko, og hvis man vil være den første til at gå med et produkt, så er det ærgerligt at se
produktet i et jack & jones magasin eller i brugsen. han og frederik sendte bladet til richard
watts.
efter hans mening er bestsellers sko kopier af pf flyers, og det er kendt i modebranchen, at
man lader sig inspirere af hinanden og kopierer gode produkter og slipper af sted med det.
når kopierne laves i dårlig kvalitet, er skaden næsten uoprettelig, og kopimærker har stor ef-
fekt, når man er i gang med at introducere et produkt. som eksempel kan han nævne en
kunde, der kom ind i hans butik med et par jack & jones sko, pegede på hans originale pf
flyers og bemærkede, at skoen var en ”skodsko”, fordi kundens sko var gået op i siden efter
en måned. pf flyers sko holder længere. han har haft kunder, der har haft deres pf flyers
sko i 1-3 år, og de holder stadig. han gætter på, at der måske er én ud af en million menne-
sker, herunder ham selv, der kan kende forskel på bestsellers og pf flyers sko. når man ser
jack & jones skoen, vil man tænke, at det er den samme sko som pf flyers.
ved sammenligning af grounder og jj slick ses, at sålen er lavet med identisk aftryk. groun-
der hi’s sål er helt unik og findes ikke på andre sko i andre mærker nogen steder. number 5
og jj stan har samme såltykkelse, farve og skosnude og et næsten identisk logo, minus den
ekstra streg på jj stans logo. der er også samme syninger, samme sorte streg på siden af
skoen, logo på hælkappen, samme dobbeltsyninger i hælkappen, og der er zigzag-søm.
han kan bekræfte, at man sælger ind til handlen et halvt år førend til butikkerne. på nogle
messestande er der hermetisk lukket, fordi man er bange for, at nogen kan tage billeder af
produkterne og har et hurtigere produktionsapparat. butikkerne indkøber de store mærker til
levering et halvt år efter.
der kan være tusind grunde til, at de ikke nåede deres målsætning med 10.000 par sko pr.
sæson, men det var sammenfaldende med, at bestsellers sko kom på markedet. salg af kopi-
                                               - 7 -
produkter skaber uro og mistillid, og effekten var særlig stor for deres nystartede agentur. når
folk får mistillid til én, kan man ikke længere arbejde med langsigtede strategier. deres
agentur brugte lang tid på brandslukning, og heldigvis blev bestsellers salg bremset ret hur-
tigt. det har dog haft en eller anden effekt på deres salg, for pf flyers-salget kom aldrig rigtig
i gang. lob agency startede et år efter med at sælge new balance, og det er gået bedre end
efter planen.
i 2006 var der 25 forskellige varianter af grounder pr. sæson, men grounder hi er nu næsten
forsvundet fra pf flyers program. i 2011 til denne sæson er der kun to varianter af grounder
hi i kataloget.
grounder hi i blå læder har altid solgt godt, og den var aldrig på udsalg, men han skal sælge
minimum 100 par sko af en bestemt farve, før han kan få den til danmark eller skandinavien,
og der er ikke interesse herfor længere. lob agency har forsøgt at genintroducere skoen og
har fået 5 butikker med til at forudbestille 50 par, hvilket er usædvanligt, fordi man normalt
kun forudbestiller 12 styk af en model i en farve. problemet er, at han ikke kan have dem på
lager. han ville således gerne have flere grounder hi, men den er taget ud af deres program,
og han kan ikke selv producere skoen. han har stadig slutkunder, der spørger efter grounder
hi i blå læder med rød sål.
i danmark alene er der på nuværende tidspunkt ca. 60 forskellige mærker af sneakers. hans
bud er, at der måske er 10.000 styles på det danske marked i forskellige farver. chuck taylor
findes i 4-500 forskellige farver, og heraf er der måske 50 forskellige farver i danmark. new
balance har 150 nye styles pr. halvår. der kan være farvekombinationer af grundskoen, og de
forskellige varianter af skoen kaldes styles, således at har man grounder hi i to farver, så
tæller det for to styles. de sidste par sæsoner har new balance solgt mellem 45-65 forskellige
nye styles af sneakers pr. halvår på det danske marked. ud af de 10.000 styles på markedet,
har han ikke set en sko, der minder så meget om grounder, som jack & jones skoen gør. der
er ingen andre sko, der minder om grounder med den sålopbygning, og han har set mange
sko. der er mange varianter af number 5, og der er andre mærker, der har introduceret ikke
identiske sko, men sko med samme udtryk.
                                               - 8 -
richard watts har supplerende forklaret, at han er lifestyle sales manager hos new balance,
hvor han har været ansat siden 2003. han har tidligere været ansat hos ellesse, der er en del af
pentland-gruppen, og før det hos converse i 5 år og forud herfor hos adidas. han har været i
skobranchen i 23 år i alt.
han er brand manager og dermed også ansvarlig for pf flyers-brandet, som er en linje af
fritidssko. han har ansvar for detailforhandlingen i hele europa og har tæt kontakt til datter-
selskaber og forhandlere på markedet. hans arbejde inkluderer også salgsstrategier, produkt-
strategier og delvist markedsføring.
pf flyers er et meget gammelt mærke, der blev frembragt i 1937. han er ikke sikker på op-
finderens navn, men ”pf” står for ”posture foundation”, hvilket relaterer sig til indersålen i
skoen. der er lagt ekstra lag ind i sålen for at give bæreren af skoen en bedre holdning og
mere komfort. da mærket blev lanceret i sin tid, var det henvendt til sports- og atletikfolk,
men det blev efterfølgende til hverdagsfodtøj. mærket var populært i usa i 1940’erne og
1950’erne, og der solgtes 14 mio. par om året. pf flyers havde sin storhedstid i 1950’erne og
1960’erne. i løbet af 1980’erne og 1990’erne faldt salget.
der har været flere ejere af mærket gennem tiden, herunder converse, og new balance er-
hvervede varemærket i 2001. årsagen hertil var, at ejeren af new balance, jim davis, ville
have et mærke, som åbnede døre til modebranchen, men det skulle samtidig være et mærke,
som havde noget unikt over sig. da new balance altid har fokuseret på komfort og pasform,
var ”posture foundation” meget tiltrækkende for selskabet, og det passede ind i den nye new
balance-produktfamilie. der blev foretaget mange undersøgelser, så man kunne designe og
forme skoen, og mærket blev relanceret i 2003.
den originale grounder sko var fremstillet i naturfarvet kanvas. da new balance købte virk-
somheden, var de gamle læster og information om skoen gået tabt. skoen skulle derfor re-de-
signes, så man kunne lave nye læster og producere skoene. man genskabte skoen ved at se på
gamle fotos af skoene, og man købte nogle af de gamle sko på ebay. ud fra det designede
man den nuværende sko og lavede læsterne, så man fra 2003 var i stand til at producere den
nuværende sko på fabrikken. man tog elementer fra den gamle, oprindelige model og gav den
et nutidigt præg i forhold til materialevalg. skoene kom også i andre farver. grounder blev
                                                - 9 -
nøglemodellen, for der lå en historie bag, lige som bag converse, så de måtte tilbyde noget,
der var unikt for pf flyers.
grounder er en model, der oprindelig er bygget til udendørs brug, såsom baseball, vandreture
og atletik, og sålen er derfor nopret for at give et godt greb. skosnuden skulle også give et
godt greb, når man tog afsæt under sport. lige som converse blev skoen også til en hver-
dags/fritidssko. de transformerede så at sige en sportsko til en modesko. sålen og skosnuden
var en del af succesen, da de relancerede skoen. for mærker som pf flyers og converse er
det vigtigt at have den autentiske stil, og de tilbyder skoen i forskellige farver og materialer.
number 5 er en mere moderne, nutidig model og blev designet omkring samme tidspunkt i
2003. der er taget nogle moderne aspekter med i denne sko, men der er stadig også brugt
elementer tilbage fra de oprindelige pf flyers. indersålen er blevet fortolket og videreudvik-
let. man har også brugt elementet med striben langs skoen og varemærket bag på skoen på
kappen, og der er en rude på sålen under skoen. de små huller i sålen er et specifikt design-
element for denne sko. på den oprindelige sko var v’et, kaldet chevron, mindre. her er det
udvidet, så det er blevet større. hvor grounder mere er en vintage sportssko, er number 5
mere en modesko. begge skomodeller udgjorde en stor del af deres forretning, og number 5
er fortsat en stor del af forretningen, selv om de gerne havde set, at det gik bedre salgsmæs-
sigt.
når new balance lancerer en ny kollektion af sko, lanceres de blandt andet til messer eller
pre-sales, inden de kommer ud i handlen. en sådan ”introduction to trade” sker typisk ca. 6
måneder tidligere. hvis ”introduction to trade” eksempelvis foregår i juni 2010, vil ”introduc-
tion to retail” herefter ske i januar 2011, således at skoen vil kunne købes i detailhandlen fra
januar. det er den typiske procedure. han regner med, at enhver virksomhed, herunder også
bestseller, der har en vertikal integration af deres butikker, vil benytte sig af en anden proce-
dure.
når de introducerer et nyt brand, ønsker de at tiltrække trendsætteres bevidsthed og i sidste
ende forbrugernes bevidsthed. det betyder, at man får sine produkter ind i trendsættende bu-
tikker, magasiner osv. for at tiltrække kunderne. det er også et spørgsmål om at lancere pro-
duktet på prestigefyldte messer. det vil typisk betyde, at man har events, hvor modeskribenter
                                             - 10 -
fra de store blade og magasiner inviteres, så der kan fortælles historier om mærket. dette kan
alt sammen kaldes fase 1.
når produkterne er kommet ud i butikkerne, begynder man at skabe efterspørgsel hos andre
forbrugere og forhandlere. der er andre dele af kollektionen, som sælges til det, de kalder
”upper-mainstream”-forbrugere, altså forbrugere som følger trenden, men som ikke sætter
den. dette kunne man kalde fase 2. når mærket først er veletableret gennem produktsegmen-
tering, kommer man med nye produkter til trendsættere og distributører. herved kan man
forlænge brandets levetid. de henvender sig til den enkelte type forbruger, således at der er et
produkt til hvert forbrugersegment.
der har hele tiden været meget fokus på messer og shows, og i løbet af lanceringsfasen var
der mange events. der blev også brugt product placement i modemagasiner, som passede til
forbrugersegmentet, og der var reklamer i nogle af de store blade og aviser. de enkelte lande
stod for annonceringen, men det var primært dikteret fra usa.
ved lanceringen af skoene blev der typisk afholdt events i storbritannien, frankrig, tyskland
og italien, og der var mindre lokale events, f.eks. i butikker eller natklubber. pf flyers-mær-
ket blev især eksponeret i forhold til målgruppen, trendsætterne, på det tidspunkt. det nåede
ud til dem via disse butikker, fester og events og via den pr, der var opbygget.
den største messe er ”bread & butter” i berlin, der har flere tusinde besøgende. typisk er der
nok 30-40.000 mennesker, og deltagerne på messerne er indkøbere, skribenter fra store maga-
siner, modeskribenter og pr-folk.
ved lanceringen af pf flyers i 2003 og 2004 var der 30-40 skomodeller, hvoraf de vigtigste
modeller var grounder, number 5 og center. number 5 og grounder er blot to modeller ud af
en hel kollektion.
de vigtigste markeder i europa i 2006 var frankrig, storbritannien, italien og tyskland. mo-
dellerne grounder og center var mest populære i nordeuropa, mens number 5 var mere po-
pulær i frankrig og italien og delvist i tyskland.
                                              - 11 -
new balance life style sælger pf flyers dels gennem datterselskaber og dels via distributø-
rer, hvor der sælges til tredjeparter. marginen er forskellig, for distributørerne lægger også en
margin på, hvorimod datterselskaberne sælger til den pris, new balance har fastsat. det af-
hænger lidt af mærkerne, men for salg til datterselskaberne vil der være en margin på ca. 50
%, og for så vidt angår distributørerne en margin på ca. 25 %. det kan variere fra marked til
marked og fra produkt til produkt. marginen her betyder bruttofortjenesten, altså bruttoprisen
plus en margin, og new balance life style har således en bruttofortjeneste på 25-50 %. den
højere margin ved salg til datterselskaberne skyldes, at de ejer selskabet og sætter engrospri-
sen for landet. for så vidt angår distributørerne er marginen typisk lavere, da de skal videre-
sælge produkterne på deres marked.
der blev i introduktionsfasen investeret mange markedsføringsomkostninger i relanceringen
af pf flyers-mærket. han har fået oplyst fra new balance i usa, at beløbet i introduktions-
fasen beløb sig til usd 5 mio. efter introduktionsfasen, dvs. fra 2006 og fremefter, er der for
usa og japan og europa foretaget investeringer på usd 4-5 mio. om året. det har været på
det samme niveau alle efterfølgende år. usa inkluderer også canada, men ikke mexico. for
europa beløb det sig til ca. usd 200-300.000 pr. år, plus/minus usd 50.000, på grund af
lokale aktiviteter.
de fastsætter marketingsomkostningerne efter mærket og ikke den enkelte model. de to sko i
sagen var deres mest succesfulde modeller, og der blev reklameret for dem. de sælger og
markedsfører stadig grounder hi, dog begrænset til tjekkiet, selv om de relancerer grounder
hi til næste år.
om salgstallene gennem tiden kan han oplyse, at der på det europæiske marked i 2004 totalt
set blev solgt 32.935 par sko, i 2005 49.455 par, i 2006 64.611 par, i 2007 93.660 par, i 2008
115.890 par, i 2009 84.772 par og i 2010 45.000 par sko. omsætningen var i 2007 gbp
1.687.526. tallene for 2006 har han ikke med sig, men de solgte en tredjedel flere par sko i
2007 end året før. de totale salgstal for pf flyers i danmark er opgjort til 344 par solgte sko i
2006, 1365 par sko i 2007 og 2931 par sko i 2008. grounder og number 5 bidrog med op til
50 % af deres omsætning i europa. det er svært at sige, om den resterende del af omsætnin-
gen i europa vedrørende pf flyers fulgte usa-indekset fra 2005 og frem, men efter hans
mening var de nok bagud.
                                              - 12 -
det var deres forventning, at de ville være længere fremme på nuværende tidspunkt med hen-
syn til salgstallene. de havde deres bedste år i 2007/2008, og det var deres forventning, at
omsætningen på grounder og number 5 havde været fordoblet i forhold til omsætningen i
2007/2008, så de havde fulgt trit med væksten i usa. det er svært at sætte tal på, hvilken
indflydelse bestsellers salg har haft på new balances salg, men det har haft en effekt.
new balance forventer en global omsætning i 2011 på usd 1,7 mia. sidste år var den årlige
omsætning vist nok usd 1,6 mia. det forventes, at der i 2011 for hele pf flyers bliver solgt
for usd 24 mio. globalt set. om to måneder går man i gang med salget for 2012.
de blev ringet op af deres distributører, fordi de havde fået klager fra forhandlerne, der un-
drede sig over, at der var lignende produkter på markedet. der var opkald fra italien, tysk-
land, danmark og storbritannien, som spurgte, om new balance solgte til en forhandlerkæde,
som ikke var en del af deres forhandlerplan på det tidspunkt. deres kunder havde set produk-
terne og undrede sig over, hvorfor de var så billige i en nærliggende butik. forhandlerbutik-
kerne ligger visse steder tæt på jack & jones-butikker.
når sådan noget sker, skaber det forveksling. produkter, som ligner pf flyers, underminerer
new balances position på grund af materialevalget, kvaliteten og prisen på jack & jones-mo-
dellerne. bestsellers sko kom også i cremefarvet, og han mener, at bestsellers sko var ca. 50
% billigere end new balances.
på det tidspunkt var pf flyers ”unge på markedet”, så der er nogen, der er blevet vildledt. når
mærkerne blev vist i bladene, kunne det være svært for læserne at skelne mellem dem. deres
salgstal steg stadig på det tidspunkt, men de var ikke et etableret brand. bestsellers salg ramte
dem derfor hårdere, end hvis de havde været et veletableret brand på det tidspunkt. som
etableret brand er der flere, der kender én, og situationen kan derfor være værre for et brand,
der er på vej op. da bestseller påbegyndte salget af sine sko, var new balance på mange
markeder i fase 1, typisk hos prestigefyldte forhandlere, mens de på andre markeder var vel
inde i fase 2. det varierede fra marked til marked. bestsellers salg skabte forveksling, da for-
handlere og butikker vil vælge et mærke, fordi det har visse særpræg. så produkter, der lig-
                                               - 13 -
nede new balances, førte til, at new balance måtte have en snak med forhandlerne og advare
om, at der var sko på markedet, som lignede pf flyers.
af de produkter, han har set, er bestsellers produkter de mest direkte krænkende i forhold til
new balances produkter. der har været andre brands, der har krænket new balances rettig-
heder, blandt andet har der været sager i usa, men bestseller er, så vidt han ved, den eneste
europæiske virksomhed, new balance har anlagt sag mod. han har ikke i europa set andre
tilfælde af sko, der ligger så tæt op ad new balances sko.
han ved ikke, hvor mange nye sko, der kommer på markedet hvert år. der findes mange
mærker, f.eks. levis, diesel m.fl., så tallet vil være højt. adidas vil eksempelvis kunne lan-
cere flere tusind nye sko globalt set.
højesterets begrundelse og resultat
af de grunde, der er anført af sø- og handelsretten, stadfæster højesteret dommen.
bestseller a/s skal i sagsomkostninger for højesteret betale i alt 256.161 kr., hvoraf 250.000
kr. er til dækning af udgifter til advokat, og 6.161 kr. er til dækning af udgifter til vidnegodt-
gørelse.
                                      thi kendes for ret:
sø- og handelsrettens dom stadfæstes.
i sagsomkostninger for højesteret skal bestseller a/s betale 256.161 kr. til new balance
athletic shoe, inc.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.


text:
jgc
                                           udskrift
                                                af
                           sø- & handelsrettens dombog
                                          ____________
                                              dom
afsagt den 14. januar 2011 af sø- og handelsretten sammensat af vicepræsident michael b. elmer
(retsformand), vognmand kaj flemming nielsen og adm. direktør henrik dam.
h-103-09                              lloyd’s syndikaterne: cathedral syndicate ccl 3010,
                                      aegis syndicate aes 1225, millenium syndicate mlm
                                      1221, chaucer syndicate csl 1084, argenta syndicate
                                      arg 2121 og liberty syndicate lib 4472
                                      (advokat ulla fabricius ved advokat laura majbritt riisgård)
                                      mod
                                      jumbo transport solutions a/s
                                      (advokat jakob rosing)
indledning og påstande
under anbringende af, at jumbo transport solutions a/s (i det følgende: jumbo) er ansvarlig
for skade på en skorstenssektion i forbindelse med en international multimodal transport,
har lloyd’s syndikaterne: cathedral syndicate ccl 3010, aegis syndicate aes 1225, mille-
nium syndicate mlm 1221, chaucer syndicate csl 1084, argenta syndicate arg 2121 og
liberty syndicate lib 4472 (i det følgende: lloyd’s) nedlagt påstand om, at jumbo skal betale
351.213 dkk med procesrente fra den 10. december 2008.
       jumbo har påstået frifindelse, subsidiært mod betaling af et mindre beløb.
                                                     -2-
oplysningerne i sagen
rockwool international a/s havde ifølge faktura af 20. oktober 2008 solgt en skorsten til sit
søsterselskab roxul inc., milton, ontario, canada, med levering ddu milton for 1.850.000
eur. skorstenen bestod af 6 sektioner med en samlet vægt på 201,5 t.
       jumbo påtog sig at transportere skorstenen fra producenten vl staal a/s, esbjerg, til
roxul inc., milton, i henhold til nordisk speditørforbunds almindelige bestemmelser
(nsab 2000). af jumbos tilbud af 13. oktober 2008 fremgik bl.a. følgende:
       ”basis:
       samlet afskibning fra esbjerg primo uge 43, via antwerpen til hamilton (cnd) (eta.
       16.11.08), med viderefragt til site milton
       raterne er excl. utilities (undervejs omk. fra hamilton til site milton dvs. politi, el, skilte,
       lys master etc, iflg. udlæg, som vogmanden tager + 10 % for.)”
til at udføre transporten ad landevej fra hamilton til milton, der ligger 42 km. nnv inde i
landet, antog jumbo itn logistics group (i det følgende: itn), der igen antog trendway
transportation services inc. (i det følgende: trendway) til at udføre transporten.
       i hamilton blev skorstenssektionerne den 9. december 2008 omlastet til trendways
lastbiler, der skulle køre dem til roxul inc. i milton. under kørslen på havneområdet faldt
skorstenssektion 3 imidlertid af en lastbil på grund af manglende surring.
       havariagent r.w. gaudettes besigtigede skorstenssektion 3 på havneområdet i hamil-
ton den 10. december 2008. det fremgår af hans besigtigelsesrapport af 21. april 2009, at pro-
ducenten havde emballeret skorstenssektionen i en ramme sikret med metalbånd, og at skor-
stenssektionen ved faldet fra lastbilen var blevet ”bulet, bøjet og skrabet”. besigtigelseshono-
raret udgjorde 2.000 cad.
       rockwool reklamerede den 10. december 2008 over for jumbo, der reklamerede over
for itn, der igen reklamerede over for trendway.
       vl staal a/s sendte en medarbejder stig pedersen til canada for at besigtige skaderne
på skorstenssektionen, der blev udbedret af det canadiske montagefirma timber west mill
construction ltd. opsætningen af skorstenen blev på grund af skaden ligeledes forsinket.
vl staal a/s måtte udbetale ventepenge og hotel- og rejseomkostninger til timber west mill
                                                -3-
construction ltd. og yderligere omkostninger til mikael oskarsson, der var vl staal a/s’
supervisor på byggepladsen.
       den 28. august 2009 rykkede jumbo efter henvendelse fra itn rockwool for dokumen-
tation for erstatningskravet. rockwool videresendte henvendelsen til lloyd’s, hvis agent ved
brev af 3. december 2009 sendte en opgørelse over erstatningskravet med tilhørende doku-
mentation til jumbo. erstatningskravet for ventepenge, udbedrings-, hotel- og rejseomkost-
ninger samt besigtigelseshonorar blev opgjort til 74.954 cad, svarende til den nedlagte på-
stand på 351.213 dkk.
       trendways forsikring har den 7. december 2009 afvist at betale erstatning til jumbo og
itn under henvisning til, at det endelige krav ikke som foreskrevet i ontario regulation
643/05 section 12 ii) var anmeldt inden 9 måneder efter forsendelsen med kopi af fragtbrevet.
itn’s advokat har med samme begrundelse ved brev af 22. december 2009 afvist jumbos er-
statningskrav. den 16. april 2010 har jumbo og itn udtaget stævning mod trendway ved
ontario superior court of justice. trendway har under sagen påstået frifindelse bl.a. under
henvisning til manglende rettidig anmeldelse af kravet efter ontario regulation 643/05 sec-
tion 12 ii). parterne har anmodet den canadiske ret om at udskille denne indsigelse til sær-
skilt forhandling og afgørelse, hvilket retten dog ved kendelse af 14. september 2010 har af-
vist at gøre på det foreliggende grundlag.
forklaringer
ole pedersen har forklaret, at han er ejer af og direktør i jumbo, der beskæftiger sig med så-
kaldte projekttransporter. han har samarbejdet med rockwool gennem 8 år, heraf i 5 år med
selskabet jumbo. det må have stået rockwool ved dorte page klart, at transporten fra ha-
milton til milton skulle ske ad landevej, da der henset til de enkelte kollis størrelse ikke var
andre transportmuligheder. han drøftede ikke bestemmelserne i ontario regulation 643/05
med dorte page hos rockwool. han sendte itn’s rykkere videre til dorte page, der blot sva-
rede, at der blev arbejdet på det. først med brevet af 3. december 2009 fra first marine a/s
modtog han en opgørelse af erstatningskravet med tilhørende dokumentation.
                                                -4-
dorte page har forklaret, at hun er senior transport coordinator hos rockwool, hvor hun har
været ansat i 33 år. hun er ansvarlig for transporten ved opsættelse af nye anlæg.
       hun accepterede for rockwool tilbuddet fra jumbo om en dør-til-dør transport. der
blev ikke drøftet særlige canadiske vilkår for transporten.
       efter skaden reklamerede hun til jumbo. opgørelsen af det endelige erstatningskrav
blev varetaget af rockwools forsikringsagent. efter skaden blev materiale løbende sendt til
forsikringsagenten, herunder alt hvad hun modtog fra jumbo ved ole pedersen.
       der gik næsten et år, inden kravet blev endeligt opgjort, bl.a. pga. problemer med at få
oplysninger fra en canadisk underleverandør.
frank laigaard har forklaret, at han, som siden 1988 har været sælger hos vl staal a/s, solgte
den omhandlede skorsten, der bestod af 6 sektioner. under forudsætning af, at alt forløb vel,
kunne der opsættes to sektioner om dagen. sammenlagt skulle der bruges kraner i 3-4 dage
til opsætningen, og den efterfølgende montage ville tage 10-12 dage med 4-5 mænd.
       efter at der opstod skade på skorstenssektion 3, måtte der foretages en vurdering af
skadens alvor. dette var svært at gøre pr. telefon, og hans kollega stig pedersen tog derfor til
canada for at besigtige skorstenssektionen. afholdelsen af denne udgift var nødvendig, idet
man ikke ville risikere at sætte skorstenen op for bagefter at konstatere, at der var fejl på den.
       det blev konstateret, at skorstenssektionens flanger var blevet beskadiget ved faldet fra
lastvognen. sektionerne skulle samles ved flangerne med bolt og møtrik, og flangerne skulle
derfor passe præcist sammen. udbedringen skete ved, at flangerne efter at være opvarmet
blev presset tilbage på plads med donkraft.
       skorstenens sektioner var ankommet til canada med samme skib. den første konvoj
fra kajen ankom for sent til byggepladsen på grund af besigtigelsen og udbedringen af den
beskadigede skorstenssektion, der skete på kajen. udbedringen tog formentlig 1-2 dage. han
ved ikke hvor mange sektioner, der var med den første konvoj. vl staal a/s havde på for-
hånd antaget det canadiske montagefirma timber west mill construction ltd. til at samle
skorstenen og havde bedt dem om at være klar fra om morgenen på ankomstdagen. monta-
gefirmaet stillede også med 4 mand, men den første konvoj ankom først kl. 17.30. der blev
derfor afregnet ventetid for 17.250 cad til timber west mill construction ltd.
                                                -5-
       udbedringen af skorstenssektion 3 blev også foretaget af timber west mill constructi-
on ltd. skorstenen blev monteret fra 7. til 19. december, men det var reparationen af sektion
3, der tog mest tid. skorstenssektionens diameter kunne ikke genskabes med 100 % nøjagtig-
hed. sektion 1 og 2 blev sat op efter planen, men sektion 3 var vanskelig at montere, da flan-
gerne og dermed hullerne til boltene ikke passede sammen. der skulle ”arbejdes med” hver
tredje bolt ud af 120, og dette måtte ske i en krankurv i 40-50 meters højde. dette arbejde var
særdeles tidskrævende. samme procedure skulle gentages, når sektion 4 skulle sættes oven
på sektion 3. der var undervejs i hvert fald to montører, der i perioden fra 20. december til 2.
januar skulle hjem på juleferie. efter afslutningen af arbejdet med kran blev der i perioden
fra den 3. til 16. januar foretaget en masse el- og malerarbejder under vanskelige forhold,
herunder i 5 graders frost. udgifterne beløb sig til samlet 25.189,60 cad. rejse- og hotelud-
gifterne til montagefirmaets ansatte udgjorde 5.136,10 cad, og der blev lejet biler for
3.398,54 cad til brug for transporten af montagefirmaets ansatte fra hotellet til pladsen.
       mikael oskarsson, der er ansat i et svensk selskab, var vl staal a/s’ supervisor på
pladsen. han skulle sikre, at monteringen af skorstenen skete korrekt. udgiften hertil beløb
sig til 11.100 cad. stig pedersen, der er konstruktionsansvarlig hos vl staal a/s, instruere-
de mandskabet om, hvordan den beskadigede skorstenssektion skulle udbedres, og han var
ansvarlig for den statiske kalkulation af skorstenen. udgiften til stig pedersen udgjorde
10.880 cad.
       samtlige udgifter var på grund af skaden på skorstenssektionen nødvendige. vidnet
deltog i faktureringen af omkostningerne, efter at arbejdet med opsætningen af skorstenen
var afsluttet.
parternes synspunkter
lloyd’s har anført, at parterne har indgået aftale om multimodal transport fra esbjerg til mil-
ton, canada, i henhold til nsab 2000. da skaden indtraf inden godsets aflevering, er jumbo
som kontraherende transportør ansvarlig for skaden efter bestemmelserne i nsab 2000 § 15,
stk. 1, jf. § 2 a, litra b.
                                                -6-
       jumbo har ikke dokumenteret, at skaden skyldes forhold, der kan begrunde ansvars-
frihed efter nsab 2000 § 16, stk. 1, idet det må lægges til grund, at skaden skyldtes, at der
ikke var foretaget nogen form for surring af skorstenen på lastbilen.
       jumbo hævder, at der mellem parterne er indgået aftale om en bestemt transport, og at
kravet dermed skulle være fortabt i medfør af den canadiske transportbestemmelse om an-
meldelse af krav inden 9 måneder fra forsendelsen. det gøres heroverfor gældende, at afta-
len angår multimodal transport og således ikke en bestemt transportmåde, jf. nsab 2000 §
29, stk. 3 og § 30, stk. 2. dorte page har endvidere forklaret, at der ikke blev drøftet nogen
canadiske regler ved transportaftalens indgåelse, og at det, hun accepterede, var en dør-til-
dør transport.
       efter fragtaftalen var jumbo ikke forpligtet til at benytte en bestemt transportmåde i
canada, og jumbo havde dermed valgfrihed vedrørende transportens udførelse. der er både
landevejs- og jernbaneforbindelse mellem hamilton og milton, men selv om landevejstrans-
port havde været den eneste mulighed eller den eneste praktiske mulighed, medfører dette
ikke, at der er indgået en aftale om denne bestemte transportmåde. under alle omstændig-
heder har jumbo ikke godtgjort, at den pågældende bestemmelse i ontario regulation 643/05
er til hinder for, at en multimodal transportør i forhold til en multimodal transportordregi-
ver selvstændigt påtager sig et videregående ansvar, end den multimodale transportør i gi-
vet fald kan gøre regres for i forhold til en udførende transportør, som han selv måtte have
antaget. jumbo har selv antaget en udførende transportør, og derfor også jumbos eget pro-
blem, hvis jumbo ikke har sikret sig samme betingelser i forhold til den udførende transpor-
tør som dem, jumbo selv har påtaget sig i forhold til transportordregiveren.
       efter nsab § 29, stk. 1 skal reklamation ske uden unødigt ophold, og efter § 30, stk. 1
skal sag anlægges inden et år. erstatningskravet er derfor hverken fortabt ved passivitet eller
ved forældelse, idet rockwool også under hensyn til sagens kompleksitet har dokumenteret
erstatningskravet så hurtigt og så fyldestgørende som muligt. jumbo kan ikke ensidigt æn-
dre transportaftalens reklamations- og forældelsesbestemmelser ved på egen hånd at indgå
aftale med en udførende transportør, ifølge hvilken der gælder andre reklamations- og for-
ældelsesregler. transportordregiveren må kunne henholde sig til de reklamations- og foræl-
delsesregler, som gælder efter aftalen mellem transportordregiveren og den kontraherende
transportør. også i denne relation må det være den kontraherende transportørs eget pro-
                                                 -7-
blem, at han ikke har sikret sig, at der gælder samme regler for hans regreskrav mod den ud-
førende transportør som dem, der gælder efter den aftale, han selv har indgået med trans-
portordregiveren.
       jumbo skal erstatte skaden på skorstenen med det beløb, der svarer til værdiforringel-
sen, jf. nsab 2000 § 18. alternativet til at udbedre manglerne på stedet og på tidspunktet,
hvor den skulle have været afleveret i ubeskadiget stand, ville have været at sælge den som
skrot eller at få en ny skorstenssektion sendende fra danmark. det var den fornuftigste løs-
ning hurtigst muligt at lade skorstenen reparere og opstille på byggepladsen, og værdifor-
ringelsen udgør derfor udbedringsomkostningerne, herunder de afholdte udgifter til vente-
tid, udbedring og ekstraarbejder, som var nødvendiggjort af skaden.
       lloyd’s er ved at udbetale erstatning til rockwool subrogeret i kravet.
       jumbos indsigelse mod lloyd’s rentepåstand er først fremsat under hovedforhandlin-
gen og er således et nyt anbringende, som ikke bør tillades fremsat.
jumbo har anført, at jumbo efter godsets let skadelige beskaffenhed og mangelfulde emballa-
ge ikke er ansvarlig for skaden, jf. nsab § 16, stk. 1, litra c og d.
       der må antages mellem parterne at være truffet aftale om en bestemt transportmåde i
form af landevejstransport fra hamilton til milton. dette fremgår både af tilbuddet til rock-
wool og af forklaringen fra direktør ole pedersen, hvorefter transporten ikke kunne være
udført på anden måde.
       det følger derfor efter jumbos opfattelse af nsab §§ 29-30, at speditøren kan påberåbe
sig de regler over for sin ordregiver, som gælder for den transportform, hvorunder skaden er
sket, idet dette er den eneste mulighed for, at den kontraherende speditør kan få afdækket
sin risiko i forhold til den udførende transportør. den udførende transportør påberåber sig 9-
måneders fristen for ”final statement of claim” i ontario regulation 644/05. at krav ikke er
fremsat rettidigt over for den udførende transportør, skyldes alene rockwools forhold. er-
statningskravet blev således først dokumenteret ved first marine a/s’ brev af 3. december
2009, uagtet at rockwool gentagne gange af jumbo var blevet rykket for denne dokumenta-
tion.
       med hensyn til lloyd’s opgørelse af tabet bestrides det ikke, at de pågældende timer er
afholdt, og at der er sket betaling af de udstedte fakturaer. der kan imidlertid kun kræves er-
                                                -8-
statning svarende til værdiforringelsen, jf. nsab 2000 § 18. udbedringsomkostningerne er i
den henseende et godt udtryk for værdiforringelsen. de udgifter til ventetid, ekstra tid til
monteringen og hotel- og rejseomkostninger, som lloyd’s kræver erstattet, er derimod ikke
erstatningsberettigede.
      jumbo har under hovedforhandlingen med hensyn til rentekravet som nyt anbringen-
de gjort gældende, at der ved reklamationen den 10. december 2008 ikke blev fremsat krav
om betaling af noget bestemt beløb, således at lloyd’s tidligst kan få rente fra sagens anlæg.
sø- og handelsrettens afgørelse
jumbos tilbud af 13. oktober 2008 til rockwool angik efter sit indhold en multimodal (dør–
til-dør) transport fra esbjerg, danmark, til milton, canada, og parterne er enige om, at til-
buddet henviser til nsab 2000.
      det forhold, at jumbo i sit tilbud omtaler, at basis for beregningen af fragten er ”samlet
afskibning fra esbjerg … via antwerpen til hamilton” og ”viderefragt til site milton”, og at
raterne er exclusive forskellige omkostninger, ”som vognmanden tager + 10 % for”, ændrer
ikke i sig selv ved parternes vedtagelse af nsab 2000 som retsgrundlag for deres aftale om
multimodal transport, idet en sådan uspecifik omtale af grundlaget for fragtberegningen ik-
ke er en ”særlig aftale” som nævnt i nsab 2000 § 23.
      indgåelsen af aftalen om multimodal transport på grundlag af nsab 2000 har til for-
mål eller virkning at skabe klarhed i retsforholdet mellem transportordregiveren og den kon-
traherende transportør. transportordregiveren kan holde sig til den kontraherende transpor-
tør i overensstemmelse med ansvarsreglerne i nsab 2000. den kontraherende transportør
kan, hvis han ikke selv udfører transporten, selv vælge, hvilke transportører han vil gøre
brug af ved opfyldelsen af transportaftalen med ordregiveren. det er den kontraherende
transportørs egen risiko og privilegium at tage stilling til, hvilke transportvilkår som skal
gælde i forholdet mellem ham selv og de transportører, han måtte antage til at udføre den
transport, om hvilken den kontraherende transportør har indgået aftale med transportordre-
giveren. i givet fald kan den kontraherende transportør som fagkyndig tage højde for afvi-
gelser i vilkårene ved fastsættelsen af sin pris for transporten. canadisk ret kommer således
ikke til anvendelse i forholdet mellem ordregiveren og den kontraherende transportør, blot
                                               -9-
fordi den kontraherende transportør for at opfylde sine forpligtelser efter aftalen med ordre-
giveren antager en canadisk vognmand til at bistå sig med den del af dør-til-dør transporten
fra esbjerg til milton, som nødvendigvis må ske ved landevejstransport fra hamilton til mil-
ton.
       at skaden faktisk skete under vejtransport i canada, kan heller ikke i sig selv medføre
nogen ændring i retsforholdet mellem transportordregiveren og den kontraherende trans-
portør. det er som nævnt den kontraherende transportørs risiko og privilegium at tage stil-
ling til betydningen for hans pris for transporten af, at han ikke har de samme vilkår i aftalen
med den udførende transportør som i aftalen med ordregiveren.
       jumbo har endvidere ikke godtgjort, at ontario regulation 643/05 med schedule 1
”uniform conditions of carriage – general freight” er til hinder for, at en multimodal
transportør i forhold til transportordregiveren påtager sig et videregående ansvar, end den
multimodale transportør i givet fald selv kan gøre regres for over for en udførende transpor-
tør, som han selv måtte have antaget.
       lloyd’s er ved at udbetale erstatning til rockwool indtrådt i rockwools krav for det
påstævnte beløb.
       retten bemærker, at godset af rockwool (vl staal a/s) var forsynet med transportbe-
slag, der var egnede til at understøtte godset. når godset væltede af traileren i forbindelse
med landevejstransporten, skyldtes det efter de sagkyndige dommeres vurdering, som den
juridiske dommer er enig i, at skorstenssektion 3 slet ikke blev surret fast på den pågældende
lastbil, hvilket den burde have været.
       som følge af den manglende surring, faldt godset af traileren og blev beskadiget, såle-
des at rockwool / vl staal a/s / lloyd’s dels måtte sende folk til canada, dels måtte få loka-
le folk til at reparere den pågældende sektion af skorstenen. en individuelt udformet skor-
stenssektion som den foreliggende ville formentlig herved være værdiforringet til scrapvær-
dien, således at reparationen medførte en begrænsning af kravet i forhold til kravet ved at
sælge sektionen som skrot. reparationsudgifterne skal derfor erstattes, herunder de udgifter,
der var en følge af, at reparationen måtte foretages på det pågældende tidspunkt og under
de foreliggende omstændigheder, og det lægges, da et forsikringsselskab har betalt erstat-
ning i overensstemmelse hermed, til grund, at det krævede beløb svarer til værdiforringel-
sen.
                                                 - 10 -
      med hensyn til reklamation og forældelse findes rockwool efter det oplyste at have re-
klameret i overensstemmelse med nsab 2000 § 29. der er ikke nogen aftale som nævnt i
nsab 2000 § 30, stk. 3, og det forhold, at jumbos krav mod den udførende transportør måtte
være undergivet canadiske forældelsesregler, kan i overensstemmelse med det, som er anført
ovenfor, ikke medføre, at sagsøgerens krav mod sagsøgte underkastes canadiske forældel-
sesregler i stedet for forældelsesreglerne i nsab 2000, som parterne selv har vedtaget.
      jumbos indsigelse mod rentekravet, der først er rejst i jumbos mundtlige indlæg under
hovedforhandlingen, tillades ikke fremsat, idet modparten har protesteret herimod, og idet
betingelserne i retsplejelovens § 363, stk. 1, ikke er opfyldt.
      lloyd’s påstand tages herefter til følge.
      efter sagens resultat skal jumbo betale 43.740 kr. i sagsomkostninger til lloyd’s, her-
under 8.740 kr. i retsafgift og resten til dækning af advokatbistand.
                              thi kendes for ret
jumbo transport solutions a/s skal inden 14 dage til lloyd’s syndikaterne: cathedral syn-
dicate ccl 3010, aegis syndicate aes 1225, millenium syndicate mlm 1221, chaucer syn-
dicate csl 1084, argenta syndicate arg 2121 og liberty syndicate lib 4472, alle repræsen-
teret af first marine a/s, betale 351.213 kr. med procesrente fra den 10. december 2008 og
43.740 kr. i sagsomkostninger.
      sagsomkostningsbeløbet forrentes efter rentelovens § 8 a.
      kaj flemming nielsen                  michael b. elmer               henrik dam
                                                   (sign.)
                                               ___ ___ ___
                                      udskriftens rigtighed bekræftes
                             p.j.v. sø- og handelsretten, den 14. januar 2011